CELEX: 62019TN0566
Language: et
Date: 2019-08-17 00:00:00
Title: kohtuasi T-566/19: 17. augustil 2019 esitatud hagi – Scandlines Danmark ja Scandlines Deutschland versus komisjon

14.10.2019   
            
            
               ET
            
            
               Euroopa Liidu Teataja
            
            
               C 348/17
            
         
      17. augustil 2019 esitatud hagi – Scandlines Danmark ja Scandlines Deutschland versus komisjon
      (kohtuasi T-566/19)
      (2019/C 348/17)
      Kohtumenetluse keel: inglise
      
         Pooled
      
      
         Hagejad: Scandlines Danmark ApS (Kopenhaagen, Taani), Scandlines Deutschland GmbH (Hamburg, Saksamaa) (esindaja: advokaat L. Sandberg-Mørch)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni 22. juuli 2019. aasta otsus, millega jäeti osaliselt rahuldamata hagejate taotlus pikendada kuni 5. septembrini 2019 või 31. augustini 2019 tähtaega märkuste esitamiseks seoses ametliku uurimismenetlusega juhtumis SA. 39078 (2019/C) (ex 2014/N) – Fehmarni väina püsiühenduse projekt;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et komisjon rikkus oma otsuses, millega ta keeldus pikendamast kõnealust tähtaega kuni 5. septembrini 2019 või 31. augustini 2019, põhjendamiskohustust, kuna vaidlusalune otsus ei sisalda keeldumise põhjendusi või igal juhul on see ebapiisavalt põhjendatud.
               
            
                  2.
               
               
                  Teine väide, et komisjon rikkus rakendusmääruse (1) artikli 6 lõiget 1 ja sellest tulenevalt ka hagejate õigust osaleda huvitatud isikutena tõhusalt ametlikus uurimismenetluses, mis puudutab riigiabi juhtumit SA.39078, kuna taotlus oli nõuetekohaselt põhjendatud, see tugines õigele alusele ja oli proportsionaalne.
               
            
         (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015 L 248, lk 9).